চিঠিতে বলা হয়, গত ১লা সেপ্টেম্বর সংলাপে জাতীয় ঐক্যফ্রন্টের সঙ্গে আলোচনার সময় প্রধানমন্ত্রী বিএনপি নেতাকর্মীদের বিরুদ্ধে করা গায়েবী মামলার তালিকা প্রেরণের জন্য বলেন। এরই আলোকে দেশব্যাপী বিএনপি এবং অঙ্গ ও সহযোগী সংগঠনের নেতাকর্মীদের বিরুদ্ধে দায়েরকৃত মামলা উল্লেখপূর্বক আংশিক তালিকা প্রেরণ করা হলো। মামলার তালিকা মোতাবেক নেতাকর্মীদের গ্রেপ্তার ও হয়রানী না করার জন্য অনুরোধ করেন মির্জা ফখরুল ইসলাম আলমগীর। একইসঙ্গে এসব মিথ্যা ও গায়েবী মামলা প্রত্যাহারেরও অনুরোধ করেন।